**СЪОБЩЕНИЕ**

Във връзка с произвеждането на избори за народни представители на 05.10.2014 г., общинска администрация Пловдив уведомява:

1. **В срок до 14.09.2014 г.** избирателите с трайни увреждания, които не им позволяват да упражнят избирателното си право в съответното изборно помещение и желаят да гласуват в подвижна избирателна урна, могат да заявят желанието си в писмена форма, чрез заявление до районната администрация, подписано саморъчно и подадено чрез писмо, факс или на електронна поща [info@plovdiv.bg](mailto:info@plovdiv.bg) , като приложат и копие на документ от ТЕЛК (НЕЛК) – (чл.37, ал.1 от Изборния кодекс).
2. **В срок до 20.09.2014 г.**  съгласно чл. 34, ал.3 от Изборния кодекс кандидатите за народни представители, членовете на Централната избирателна комисия, членовете на районната избирателна комисия и наблюдателите могат да подадат заявления до районната администрация за издаване на удостоверение за гласуване на друго място.
3. Избирател, чийто настоящ адрес е в град Пловдив, а постоянният адрес е в друго населено място, може да подаде заявление за гласуване по настоящ адрес, съгласно чл. 36, ал. 1 от Изборния кодекс **в срок до 20.09.2014 г**. в районната администрация по настоящия му адрес.
4. Всеки избирател **в срок до 27.09.2014 г.** може да подаде заявление за отстраняване на непълноти и грешки в избирателните списъци, съгласно чл. 43, ал.2 от Изборния кодекс.
5. Справки в избирателните списъци по единен граждански номер могат да бъдат направени на интернет страницата на община Пловдив [www.plovdiv.bg/ категория](http://www.plovdiv.bg/%20категория) избори за Народно събрание 2014 г., на място в районните администрации на община Пловдив, както и на безплатен телефонен номер 0800 15 125.

**Общинска администрация**

**Пловдив**